Pellegrini, Peter, podpredseda NR SR (2020-04-24):
Ďakujem. Dávam teraz možnosť prihlásiť sa všetkým do rozpravy ústne. Nech sa páči, každý, poprosím, každý stlačte len raz, potom si ešte pozrieme ten zoznam. Nestláčajte to viackrát, uvidíte sa až neskôr. Pomaly, pomaly, každý len raz a teraz si to budeme spolu čítať. Ukážte nám, prosím, dobre, ukážte nám, prosím... (Ruch v sále.) Poprosím, poprosím teraz technikov, prestaňme sa prihlasovať, je 44 alebo 45 poslancov, 44, pani poslankyňa Hajšelová je zatiaľ posledná. Poprosím, ukážte nám, technici, aby každý poslanec videl, či sa mu podarilo prihlásiť, či nie. Prvá strana, máme teraz prvých osem, počkajte, oni to spravia. Tak, pozerajte teraz, prosím, prvých desať, ďakujem. Ďalších desať. Ďalšia, tretia desiatka. Nech sa páči, ďalšia, štyridsiatka. A ďalšia strana. Bolo to, tak môžme vrátiť, tak posledná strana, nechajte ju chvíľku. Budeme končiť, štyridsať... (reakcia z pléna), môžme, tak teraz definitívne, prosím, všetci ste sa tam videli. Pardon, tak ešte raz, tak skúste si potvrdiť kartu identifikovaný, pomaly, pomaly, v pohode. Ide vám už, pán poslanec Raši? Nemusíte vidieť, len či, ak vás identifikovalo a stlačíte P, to tam ste určite. Dobre. Pán poslanec Baláž. Dobre. Tak stop, prosím, aby sme prestali. Končím možnosť prihlásiť sa. A teraz si to pozrieme, prosím, nech sa už nič nezmení na tej... Prvá desina, čítajte... (Reakcia z pléna: „To nie je prvá desina, ja som prvý tej...“) Pardon, dobre. Nesmejte sa, lebo nebolo zapnuté, procedurálne, my vás poposúvame, nebojte, len oni sa teraz, teraz im to zaplo péčko, lebo neni teraz už systém prihlasovania sa do rozpravy, takže... (Reakcia z pléna.) Počkajte, kolegovci, a prečo teraz to už bolo... (Reakcia z pléna.) Áno, začneme, bude to dané tak, je to úplne normálne, pretože tým, že sme už išli čítať tabuľu, už bol vypnutý systém prihlasovanie do rozpravy, a preto veľké tlačidlo vtedy robí procedurálny návrh a predraďuje sa. Všetci, čo sú péčkoví, budú zaradení na koniec a bude sa erkami začínať tak, ako sa aj v poradí poradie zachovalo. Ale teraz to necháme tak, pozerajte sa teraz, či tam nájdete svoje meno. Páni kolegovia, poďme listovať v tom zozname. Nechajte to vždy trošku dlhšie, aby každý si mohol prejsť. Čiže, čiže, samozrejme, že budeme začínať pánom Osuským. Pozerajte sa teraz, či sa tam vidíte ostatní. Je prvá strana, ktorá bude, samozrejme, posunutá. Druhá strana. Tretia. Môžme ďalšiu, štvrtú. Ďalšia. Áno, ďalšia, 53, koniec. A z tých, čo sa prihlasovali vtedy, boli ako péčko vpredu, to znamená Raši, pán poslanec Kremský, Kašper, Petrák, Tomáš, Kočiš. (Reakcie z pléna.) Počúvajte, urobíme to, urobíme to, neviem, nejdem, aby sme nepomýlili poradie. Ešte raz, môžte sa pozrieť, či sa môže pán poslanec Baláž prihlásiť, už tam máva desať minút, že mu to nejde, tak mu to choďte pozrieť, či mu to ide, no. (Reakcie z pléna.) Však... (Reakcia z pléna.) Veď už je tam. Je tam, pán poslanec, ste tam. Poprosím vždy len raz stlačiť a čakať. Pán kolega, ste tam? Ledecký. Nie, nie, nie. Pán poslanec Ledecký, ste tam či nie ste tam? (Reakcia z pléna.) Počkajte, pozrú to technici. Prelistujte, páni technici, či pán Ledecký je tam, alebo nie je pán poslanec. Stlačte, pán Ledecký. Normálne veľké péčko stlačte. V poriadku. Dobre, naskočilo to, niečo, ste tam. Kolegyne, kolegovia, páni technici, končím možnosť prihlásiť sa do rozpravy. Ukážte mi posledné číslo. Päťdesiatpäť, posledná pani poslankyňa Laššáková, ktorú, ale, samozrejme, ešte po nej budú tí všetci prihlásení ako P, ale 55 poslancov vystúpi v rozprave ústnej. Ďakujem veľmi pekne. A odovzdávam teraz vedenie pánovi predsedovi.